2 Chainz
Tauheed Epps (g. 1977 m. rugsėjo 12 d.), geriau žinomas kaip 2 Chainz (seniau – Tity Boi) – amerikiečių reperis iš Koledž Parko. Savo karjerą pradėjo 1997 m., hiphopo grupėje „Playaz Circle“, kartu su savo draugu Earl „Dolla Boy“ Conyers. 2012 m. vasarį 2 Chainz pasirašė solinį kontraktą su „Def Jam“ įrašų kompanija. Tais pačiais metais buvo išleistas debiutinis atlikėjo albumas „Based on a T.R.U. Story“, debiutavęs pirmojoje „Billboard 200“ reitingo vietoje. 2013 m. rugsėjį išleistas antrasis albumas, „B.O.A.T.S. II: Me Time“. 2023 m. duomenimis, atlikėjas yra išleidęs septynis studijinius albumus, iš kurių naujausiasis, „Dope Don't Sell Itself“, išleistas 2022 m. vasarį.